Í dag var biskupi Íslands , sr. Agnesi M. Sigurðardóttur , afhent fyrsta eintak nýrrar útgáfu af Íslenskum hátíðasöngvum sr. Bjarna Þorsteinssonar . Á þessu ári eru 120 ár frá því að þeir voru fyrst gefnir út en það var í Kaupmannahöfn árið 1899 . Það er Skálholtsútgáfan – útgáfufélag þjóðkirkjunnar – og embætti söngmálastjóra sem gefa út Hátíðasöngvana . Kristín Jóhannesdóttir prófarkalas - og lék Hátíðasöngvana og Douglas Brotchie sá um nótaskrift . Sr . Kristján Valur Ingólfsson veitti ráðgjöf við útgáfuna . Hér er um að ræða heildarútgáfu á öllum hátíðamessum og aftansöng . Sr . Bjarni Þorsteinsson ( 1861 - 1938 ) var prestur á Siglufirði hátt í hálfa öld . Hann var tónskáld og kunnastur fyrir að hafa safnað íslenskum þjóðlögum . Hann safnaði og bjó til prentunar Íslenzka sálmasöngbók sem kom út árið 1903 . Íslenzk þjóðlög , komu út ár árunum 1906 - 1909 . Í formála þessarar útgáfu Íslenskra hátíðasöngva skrifar Margrét Bóasdóttir , söngmálastjóri þjóðkirkjunnar svo : „ Hátíðasöngvarnir hafa verið samofnir helgihaldi kirkjunnar á hátíðum í meira en heila öld . Þeir eru merkileg tónsmíð , sem samin er undir rómantískum áhrifum og fagmenn hafa undrast þau gæði sem söngurinn hefur , miðað við þá fábrotnu tónsmíðaþekkingu sem höfundurinn hafði getað aflað sér . Hátíðasöngvarnir gera miklar tónlistarkröfur til flytjendanna og hafa oft verið settir sem prófsteinn á getu prests , kórs og organista . Það er gæfa kirkjunnar og þjóðarinnar að hafa eignast þessa söngva og ánægjulegt að finna að 120 árum eftir samningu þeirra , eru þeir ennþá ómissandi þáttur helgihaldsins á hátíðum . “ Kona sr. Bjarna var Sigríður Lárusdóttir , organisti . Mjög líklega lék hún fyrst manna undir Hátíðasöngvana í Siglufjarðarkirkju aðfangadagskvöld árið 1897 samkvæmt ævisögu sr. Bjarna sem út kom 2011 en þar stendur einnig : „ Það var afrek að svo metnaðarfullur , raddaður víxlsöngur skyldi vera fluttur af litlum kór erfiðisfólks í lítilli timburkirkju í smáþorpi við ysta haf . “ ( Bjarni Þorsteinsson : Eldhugi við ysta haf , eftir Viðar Hreinsson , bls. 246 ) . Hátíðasöngvarnir voru sumsé frumfluttir á Siglufirði , síðan notaðir við guðsþjónustur um jól og áramót á Eyrarbakka , á Stokkseyri og Dómkirkjuna 1899 en í síðastnefndu kirkjunni virtist sem organistinn hafi „ flutt hluta verksins með hangandi hendi , einraddað við aftansöng . “ ( Bjarni Þorsteinsson : Eldhugi við ysta haf , eftir Viðar Hreinsson bls. 250 ) . Þetta mun vera fimmta útgáfa Hátíðasöngvanna , hún er handhæg og þægileg fyrir kóra í guðsþjónustum . Hægt er að fá lækkaða rafræna útgáfu keypta . Sjá hérÞjóðlagasetur sr. Bjarna Þorsteinssonar , Siglufirði Afhending á eintökum af Íslenskum hátíðasöngvum á Biskupsstofu í dag . Frá vinstri : sr. Sigfús Kristjánsson , stjórnarmaður í Skálholtsútgáfunni , sr. Þorvaldur Víðisson , biskupssritari , sr. Agnes M. Sigurðardóttir , biskup , Margrét Bóasdóttir , söngmálastjóri , Kristín Jóhannesdóttir , organisti og hún prófarkalas - og lék Hátíðasöngvana , og Douglas Brotchie , organisti sem skrifaði nóturnar